

**УРОК: Правила в клас**

**Павлина Божкова, преподавател в СУ Св. Паисий Хилендарски , гр. Златица**

**Часът е проведен в I „б“ клас на 20.09. и 27.09.2017 г.**

*„Ние сме приятели и даваме*

*най – доброто от себе си.“*



**Цел на урока**

* *Учениците да разберат необходимостта от правила в класната стая*

**Описание**

*Урока протече в рамките на два учебни часа.*

*Първият час заведох децата в игротеката и без да поставям никакви условия и ограничения ги оставих да играят.*

*След 2 минути, те започнаха да се оплакват, че не могат да играят. Спрях играта, седнахме в кръг и започнахме да обсъждаме, защо се получи така. Децата споделяха, че един ги бутал, друг викал много силно и други такива.*

*Те сами стигнаха до извода, че трябва да има правила, за да са в безопасност, за да им помагат да работят заедно, за да бъдат по-организирани. Децата разказаха, че навсякъде има правила: вкъщи, в детската градина, във футбола и други игри.*

*Тъй като децата не могат да четат и пишат, нарисуваха правилата, които искат да спазват. Всяко дете разказа, какво е нарисувало.*

*Накрая направихме табло, което поставихме в класната стая.*



**От коментарите в час**

*Ето някои от правилата:*

*Обичаме чистотата и пазим чиста класната си стая.*

*Учим се от грешките си.*

*Работим в екип и се подкрепяме.*

*Радваме се на успехите на всеки от нас.*

*Можем да задаваме въпроси и да изказваме мнение.*



**Идеи за надграждане**